Document ID: /roh_data/filtered/fineweb-2-filterrobots_roh.jsonl.gz/22414

Tar las ultimas elecziuns communalas a Roveredo ha l’ultim candidat elegì gì mo duas vuschs dapli che l’emprim betg elegì. Perquai ha uss il commember actual da la suprastanza che n’è betg vegnì reelegì inoltrà in recurs tar la Dretgira administrativa dal Grischun. Quai suenter che la vischnanca aveva refusà da dumbrar suenter anc ina giada las vuschs. Suenter dretg chantunal ston las vuschs tar elecziuns anc ina giada vegnidas dumbradas ora, sche la differenza da vuschs tranter l’ultim elegì e l’emprim betg elegì è pli pitschna che 0,3%.
RR novitads 12:00